શીર્ષક: BBC SPECIAL: આ રીતે બન્યું ઑસ્ટ્રેલિયાનું પહેલું ગુરુદ્વારા\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જાળીથી ઘેરાયેલા ગુરુદ્વારાની બહાર સફેદ બોર્ડ પર અંગ્રેજીમાં લખ્યું છે- 3 જાન્યુઆરી 1970ના રોજ ગુરુદ્વારા પહેલી વખત ખૂલ્યું હતું. 

આ છે વૂલગૂલગાનું બીજું ગુરુદ્વારા.

થોડાં જ અંતરે છે ઑસ્ટ્રેલિયામાં 1968માં બનેલું પહેલું ગુરુદ્વારા. તેની ડિઝાઇન પારંપરિક ગુરુદ્વારા કરતા અલગ છે. 

તમને આ વાંચવું પણ ગમશે:

રવિવારનો દિવસ હતો અને અંદરથી ગુરુગ્રંથ સાહેબના પાઠનો સ્વર કાન સુધી પહોંચી રહ્યો હતો. સવારના નવ વાગ્યા હતા, એટલે થોડા લોકો જ ગુરુદ્વારા પહોંચ્યા હતા. 

150 વર્ષ જૂની કહાણી

અંદર પુરુષ, મહિલાઓ, બાળકો માથે ઓઢીને સફેદ ચાદર પર બેસીને પાઠ સાંભળી રહ્યા હતા. કોઈ કારણોસર જે લોકો નીચે બેસી શકતા ન હતા, તેમની માટે ખુરશીઓ રાખવામાં આવી હતી.

ઑસ્ટ્રેલિયામાં શીખોનું આગમન લગભગ 150 વર્ષ જૂની કહાણી છે. 

1901થી ઑસ્ટ્રેલિયામાં આવીને વસ્યા છે શીખો

વૂલગૂલગાના આ ગુરુદ્વારાની બહાર મારી મુલાકાત અમરજીત સિંહ મોર સાથે થઈ. 

તેમના દાદા ઠાકુર સિંહે વર્ષ 1901માં પોતાના બે સાથીઓ સાથે જલંધરથી ઑસ્ટ્રેલિયા જવાનો નિર્ણય લીધો હતો. 

તેઓ જણાવે છે, "પંજાબથી ઑસ્ટ્રેલિયા આવવાનું કારણ પંજાબમાં જમીનની ખામી હોઈ શકે છે. એવું પણ બની શકે છે તેઓ જીવનમાં જોખમ ઉઠાવવા માગતા હશે."

સાથીઓએ સાથ છોડ્યો, તો પણ ઑસ્ટ્રેલિયા પહોંચ્યા

ઠાકુર સિંહે વર્ષ 1901માં પોતાના બે સાથીઓ સાથે જલંધરથી ઑસ્ટ્રેલિયા જવાનો નિર્ણય લીધો હતો

ઠાકુર સિંહ અને તેમના બે સાથી જ્યારે ઑસ્ટ્રેલિયા જવા માટે બંદરે પહોંચ્યાં તો મહાસાગર જોઈને એક સાથી ડરી ગયા અને પરત ફરી ગયા. 

પરંતુ ઠાકુર સિંહ બીજા સાથી સાથે ઑસ્ટ્રેલિયા પહોંચ્યા.

એ સ્પષ્ટ નથી કે ઠાકુર સિંહ જેવા લોકો ભારતથી કયા રસ્તે ઑસ્ટ્રેલિયા આવ્યા હતા પરંતુ માનવામાં આવે છે કે તેઓ સૌથી પહેલા પશ્ચિમી કિનારે સ્થિત શહેર પર્થ પહોંચ્યા હતા અને ત્યારબાદ જમીન કે જહાજના રસ્તે મુસાફરી કરતા હતા. 

રશ્મીર ભટ્ટી અને વર્ન એ ડુસેનબેરીએ ઑસ્ટ્રેલિયા, ખાસ કરીને વૂલગૂલગામાં શીખોના વસવાટ પર પુસ્તક લખ્યું છે. 

ફ્રોમ સોજર્નર્સ ટૂ સેટલર્સ

વર્ષ 1858માં બ્રિટિશ 15મી પંજાબ ઇન્ફેંટ્રી રેજિમેન્ટના શીખ જવાન

પુસ્તકનું નામ છે 'અ પંજાબી શીખ કૉમ્યૂનિટી ઇન ઑસ્ટ્રેલિયા- ફ્રોમ સોજર્નર્સ ટૂ સેટલર્સ'.

પુસ્તકના આધારે જ્યારે બ્રિટીશ સેનામાં તહેનાત શીખ સૈનિક સિંગાપોર અને હોંગકોંગ જેવા દક્ષિણ એશિયાઈ દેશોમાં ગયા તો તેમણે ઑસ્ટ્રેલિયા જેવા દેશોમાં કામ વિશે માહિતી મેળવી.

જલદી વાત...